Nina Kennedy

Nina Kennedy (Busselton, 1997ko apirilaren 5a) Australiako atleta bat da, pertika-jauzian espezializatua. 2023an Munduko txapelduna izan zen eta 2024ko Udako Olinpiar Jokoetan txapeldun olinpikoa.

 Ibilbidea 
Busseltonen jaio zen eta haurra zela gertu dagoen Perth hirira bizitzera joan zen familia. 11 urte zituela hasi zen atletismoa egiten eta 2012an probatu zuen pertika-jauzia. 14 urte zituela Australiako txapeldunordea izan zen 4'10 metroko jauzia eginez. 2014ko Gazte mailako Munduko txapelketan 4'40 m egin zuen salto eta laugarren postuan sailkatu zen. 2015ean 4'59 m-ko jauzia egin zuen eta Munduko gazte mailako errekorra ezarri zuen.

2018 arte ez zuen errekor pertsonala hobetu eta Australiako errekorra ezarri zuen 4'71 m-rekin. 2020an Tokioko Olinpiar Jokoetan izan zen baina emaitza apala izan zuen. Silkapen fasean B taldean kokaturik zegoen eta euri zaparrada handitu egin zen. Ez zuen finalera sailkatzerik lortu. 2021ean 4'82m-tan ezarri zuen Australiako errekor berria. 

2022 urtea bikaina izan zuen. Munduko txapelketan brontzea, Commonwealth Jokoetan urrea eta Diamante Ligako txapelduna izan zen.

2023an Budapesten jokatu zen Munduko Txapelketa. Pertika-jauzian 4'90 m-ko jauzia eginez berdinduta amaitu zuten Nina Kennedyk eta Katie Moon estatubatuarrak eta biek jaso zuten urrezko domina. 2024ko Udako Olinpiar Jokoetan urrezko domina eskuratu zuen. Urte horretan bigarren aldiz irabazi zuen Diamante Liga. 

 Nazioarteko emaitzak 
Olinpiar JokoakUrteaLekuaDominaProba2020Tokio 22.aPertika jauzia2024Paris Pertika jauziaMunduko txapelketakUrteaLekuaDominaProba2022Eugene Pertika jauzia2023Budapest Pertika jauziaDiamond LeagueUrteaLekuaDominaProba2022 Pertika jauziaCommonwealth JokoakUrteaLekuaDominaProba2018Gold Coast Pertika jauzia2022Birmingham Pertika jauzia

 Marka pertsonalak 
 Pista estalian: 4,60 m (2018)
 Aire librean: 4,90 m (Budapest, 2023) - Australiako errekorra

 Erreferentziak 

 Kanpo estekak 
 World Athletics webguneko fitxa

Kategoria:2020ko Udako Olinpiar Jokoetako atletak
Kategoria:Australiako emakume atletak
Kategoria:Pertika-jauzilariak
Kategoria:2024ko Udako Olinpiar Jokoetako dominadunak
Kategoria:Australiako urrezko dominadun olinpikoak
Kategoria:2024ko Udako Olinpiar Jokoetako atletak
Kategoria:Olinpiar Jokoetako urrezko dominadunak atletismoan
Kategoria:Australiako atleta olinpikoak